
RAPORT
asupra propunerii legislative pentru modificarea art.11 din Legea Educației naționale nr.1/2011
 (Plx. 75/2018)


1.   În baza prevederilor art. 95 din Regulamentul Camerei Deputaţilor, republicat, cu adresa nr. Plx. 75 din 3 aprilie  2018, Comisia pentru învăţământ, ştiinţă, tineret şi sport a primit spre dezbatere, în fond, propunerea legislativă pentru modificarea art.11 din Legea educației naționale nr.1/2011.
Pentru întocmirea raportului, Comisia a analizat avizul favorabil al Comisiei pentru drepturile omului, culte și problemele minorităților naționale, avizul negativ al Comisiei pentru egalitatea de șanse între femei și bărbați, avizul favorabil al Consiliului Legislativ nr. 253/28.03.2018, avizul favorabil cu propuneri de modificare al Consiliului Economic şi Social nr. 1099/13.03.2018, Punctul de vedere al Ministerului Educației Naționale nr. 8546/2018.
Propunerea legislativă are ca obiect de reglementare modificarea articolului 11 din Legea educației naționale nr.1/2011, cu modificările și completările ulterioare, în sensul introducerii unui examen de bacalaureat pentru românii de pretutindeni, adresat elevilor care au urmat studiile liceale în limba română pe teritoriul altui stat.
2. În funcţie de obiectul şi conţinutul său, propunerea legislativă face parte din categoria legilor organice, potrivit prevederilor art. 73 din Constituţia României, republicată.
La lucrările Comisiei au fost prezenţi un număr de 15 deputaţi, din totalul de 26 membri ai Comisiei. 

	În baza prevederilor art. 54 şi 55 din Regulamentul Camerei Deputaţilor, republicat, la dezbaterea propunerii legislative a participat ca invitat domnul Petru Andea - secretar de stat în cadrul Ministerului Educației Naționale.  

3. Potrivit prevederilor art. 75 alin. (1) din Constituţia României, republicată, şi ale art.92 alin.(8) din Regulamentul Camerei Deputaţilor, republicat, Camera Deputaţilor este primă Cameră sesizată.

4.  În urma dezbaterii, în şedinţa din 24 aprilie 2018, Comisia a propus, cu unanimitatea voturilor celor prezenți, adoptarea propunerii legislative cu amendamentele admise din Anexa care face parte integrantă din prezentul raport.

								 								ANEXĂ
AMENDAMENTE ADMISE

	Nr.
crt.
	Text
Lege 1/2011 cu m și c ult
	Text
propunere legislativă
	Text propus de Comisie
(autor amendament)
	Motivare

	1.
	
---
	Titlul Legii: Lege pentru modificarea art.11 din Legea educației naționale nr. 1/2011
	
Text nemodificat
	

	2.
	

---
	Articol unic. - Articolul 11 din Legea educației naționale nr. 1/211, publicată în Monitorul Oficial al României, Partea I, numărul 18 din 10 ianuarie 2011, cu modificările și completările ulterioare, se modifică și va avea următorul cuprins:
	Articol unic. - Articolul 11 din Legea educației naționale nr. 1/2011, publicată în Monitorul Oficial al României, Partea I, nr. 18 din 10 ianuarie 2011, cu modificările și completările ulterioare, se modifică și va avea următorul cuprins:
	Respectarea normelor de tehnică legislativă

	3.
	Art. 11 -  (1) Guvernul sprijină învăţământul în limba română în ţările în care trăiesc români, cu respectarea legislaţiei statului respectiv.




(2) Ministerul Educaţiei Naționale, în colaborare cu Ministerul Afacerilor Externe, prin Institutul Limbii Române, poate organiza unităţi de învăţământ cu predare în limba română pe lângă oficiile diplomatice şi instituţiile culturale ale României în străinătate, poate susţine lectorate în universităţi din străinătate, precum şi cursuri de limbă, cultură şi civilizaţie românească.


---













---
	“Art. 11 – (1) Guvernul sprijină învățământul în limba română în țările în care  trăiesc români, cu respectarea legislației statului respectiv. De asemenea, Guvernul poate sprijini înființarea de unități școlare, cu predare în limba română, în conformitate cu legislația statului respectiv.

 (2) Ministerul Educației Naționale organizează anual, un examen specific, denumit în continuare „bacalaureat pentru românii de pretutindeni”, adresat elevilor care au urmat studiile liceale în limba română pe teritoriul altui stat.
              





(3) Lista probelor, conținutul programelor, calendarul, metodologia, precum și modul de organizare și desfășurare a examenului se stabilesc de Ministerul Educației Naționale, print-o metodologie specifică.







(4) Ministerul Educației Naționale Naționale în colaborare cu Ministerul Afacerilor Externe, prin Institutul Limbii Române, poate organiza unități de învățământ cu predare în limba română pe lângă oficiile diplomatice și instituțiile culturale ale României în străinătate, poate susține lectorate în universități din străinătate, precum și cursuri de limbă, cultură și civilizație românească.”
	

Text nemodificat







Text nemodificat









”(3) Lista probelor, conținutul programelor, calendarul și metodologia se stabilesc de Ministerul Educației Naționale. Modul de organizare și desfășurare a examenului se stabilește de Ministerul Educației Naționale în colaborare cu Ministerul Afacerilor Externe.”
Autor: Deputat PNL Sorin Dan Moldovan, deputat UDMR Szabo Odon, Comisia 

„(4) Ministerul Educației Naționale în colaborare cu Ministerul Afacerilor Externe, prin Institutul Limbii Române, poate organiza unități de învățământ cu predare în limba română pe lângă oficiile diplomatice și instituțiile culturale ale României în străinătate, poate susține lectorate în universități din străinătate, precum și cursuri de limbă, cultură și civilizație românească.”
Autor: Comisia 

	





















Pentru claritatea reglementării și implicarea tuturor instituțiilor. 







Corectare eroare materială 

